CELEX: 32010R0212
Language: hu
Date: 2010-03-12 00:00:00
Title: A Bizottság 212/2010/EU rendelete ( 2010. március 12.) a 882/2004/EK európai parlamenti és tanácsi rendeletnek bizonyos nem állati eredetű takarmányok és élelmiszerek behozatalára vonatkozó fokozott hatósági ellenőrzések tekintetében történő végrehajtásáról szóló 669/2009/EK rendelet módosításáról (EGT-vonatkozású szöveg)

13.3.2010   
            
            
               HU
            
            
               Az Európai Unió Hivatalos Lapja
            
            
               L 65/16
            
         A BIZOTTSÁG 212/2010/EU RENDELETE
   (2010. március 12.)
   a 882/2004/EK európai parlamenti és tanácsi rendeletnek bizonyos nem állati eredetű takarmányok és élelmiszerek behozatalára vonatkozó fokozott hatósági ellenőrzések tekintetében történő végrehajtásáról szóló 669/2009/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszer-biztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdésére,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (2) és különösen annak 15. cikke (5) bekezdésére és 63. cikke (1) bekezdésére,
   mivel:
   
               (1)
            
            
               A 669/2009/EK bizottsági rendelet (3) szabályozza azokat a fokozott hatósági ellenőrzéseket, amelyeket a 882/2004/EK rendelet I. mellékletében szereplő területekre történő beléptetés helyén bizonyos nem állati eredetű takarmányok és élelmiszerek behozatalakor el kell végezni. A 669/2009/EK rendelet I. melléklete felsorolja továbbá azokat a nem állati eredetű takarmányokat és élelmiszereket, amelyeken fokozott hatósági ellenőrzéseket kell végezni.
            
         
               (2)
            
            
               Módosítani kell a 669/2009/EK rendelet 19. cikkét, amely az átmeneti intézkedéseket tartalmazza, hogy annak terminológiája összhangban legyen az adott rendelet 8. cikke (1) bekezdésének b) pontjában használttal, elkerülve ezáltal az adott rendelet 19. cikkével kapcsolatos esetleges értelmezési zavarokat.
            
         
               (3)
            
            
               A 669/2009/EK rendelet kihirdetését követően több tagállam is felhívta a Bizottság figyelmét arra, hogy az I. melléklet A. részében használt KN-kódok esetében helyenként pontosabb meghatározásra van szükség, hogy könnyebben azonosítani lehessen az ott szereplő meghatározások által leírt termékeket; továbbá rámutattak arra is, hogy az említett melléklet egyes lábjegyzeteiben technikai pontosításra van szükség.
            
         
               (4)
            
            
               Továbbá azzal is megkeresték a Bizottságot, hogy a 669/2009/EK rendelet I. mellékletének A. részében szereplő jegyzéken belül külön jegyzékbe kellene foglalni a friss, hűtött, vagy fagyasztott zöldségek (a továbbiakban: élelmiszerek) szempontjából kockázatot jelentő peszticid-szermaradványokat, figyelembe véve az élelmiszerekre és takarmányokra vonatkozó sürgősségi riasztórendszeren keresztül az utóbbi három évben beérkezett értesítéseket.
            
         
               (5)
            
            
               Az egyértelműség kedvéért további technikai pontosításokra van szükség, amelyeknek hivatkozniuk kell a 669/2009/EK rendelet II. mellékletében szereplő, a közös beléptetési okmányhoz (KBO) fűzött magyarázatokra.
            
         
               (6)
            
            
               A 669/2009/EK rendeletet ezért ennek megfelelően módosítani kell.
            
         
               (7)
            
            
               A 669/2009/EK rendeletet 2010. január 25-től kell alkalmazni. Ennek megfelelően szükséges, hogy e rendelet is ettől a naptól fogva legyen alkalmazandó.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 669/2009/EK rendelet a következőképpen módosul:
   
               1.
            
            
               A 19. cikk helyébe a következő szöveg lép:
               „19. cikk
               Átmeneti intézkedések
               (1)   Az e rendelet hatálybalépéstől számított ötéves időszakra vonatkozóan, amennyiben egy kijelölt beléptetési hely nem rendelkezik a 8. cikk (1) bekezdésének b) pontjában meghatározott, az azonossági és fizikai ellenőrzések elvégzéséhez szükséges felszerelésekkel, ezek az ellenőrzések ugyanabban a tagállamban egy másik, az illetékes hatóság által e célból engedélyezett ellenőrző ponton is elvégezhetők, mielőtt az árut a szabad forgalomba bocsátásra bejelentik, feltéve, hogy ez az ellenőrző pont megfelel a 4. cikkben előírt minimumkövetelményeknek.
               (2)   A tagállamok az (1) bekezdéssel összhangban engedélyezett ellenőrző pontok listáját elektronikus közzététellel honlapjukon nyilvánosan hozzáférhetővé teszik.”
            
         
               2.
            
            
               A mellékletek e rendelet mellékletének megfelelően módosulnak.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2010. január 25-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. március 12-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 31., 2002.2.1., 1. o.
   
      (2)  HL L 165., 2004.4.30., 1. o.
   
      (3)  HL L 194., 2009.7.25., 11. o.
   
      MELLÉKLET
      A 669/2009/EK rendelet I. és a II. melléklete az alábbiak szerint módosul:
      
                  1.
               
               
                  Az I. melléklet a következőképpen módosul:
                  
                              a)
                           
                           
                              Az A. rész helyébe a következő szöveg lép:
                              „A.   A kijelölt beléptetési helyen fokozott ellenőrzés alá eső, nem állati eredetű takarmányok és élelmiszerek
                              
                              
                                          Takarmány és élelmiszer
                                          (tervezett felhasználás)
                                       
                                       
                                          KN-kód (3)
                                          
                                       
                                       
                                          Származási ország
                                       
                                       
                                          Veszély
                                       
                                       
                                          A fizikai és azonossági ellenőrzések gyakorisága
                                          (%)
                                       
                                    
                                          Földimogyoró (mogyoró) és abból készült termékek (takarmány és élelmiszer)
                                       
                                       
                                          1202 10 90; 1202 20 00; 2008 11
                                       
                                       
                                          Argentína
                                       
                                       
                                          Aflatoxinok
                                       
                                       
                                          10
                                       
                                    
                                          Földimogyoró (mogyoró) és abból készült termékek (takarmány és élelmiszer)
                                       
                                       
                                          1202 10 90; 1202 20 00; 2008 11
                                       
                                       
                                          Brazília
                                       
                                       
                                          Aflatoxinok
                                       
                                       
                                          50
                                       
                                    
                                          Nyomelemek (takarmány és élelmiszer) (4)
                                          
                                       
                                       
                                          2817 00 00; 2820; 2821; 2825 50 00; 2833 25 00; 2833 29 20; 2833 29 80; 2836 99
                                       
                                       
                                          Kína
                                       
                                       
                                          Kadmium és ólom
                                       
                                       
                                          50
                                       
                                    
                                          Földimogyoró (mogyoró) és abból készült termékek (takarmány és élelmiszer), különösen mogyoróvaj (élelmiszer)
                                       
                                       
                                          1202 10 90; 1202 20 00; 2008 11
                                       
                                       
                                          Ghána
                                       
                                       
                                          Aflatoxinok
                                       
                                       
                                          50
                                       
                                    
                                          Fűszerek (élelmiszer):
                                          
                                                      —
                                                   
                                                   
                                                      
                                                         Capsicum spp. (azokból készült szárított gyümölcsök, egészben vagy őrölve, beleértve a chilipaprikát, a chilipaprikaport, a cayenne borsot és a paprikát)
                                                   
                                                
                                                      —
                                                   
                                                   
                                                      
                                                         Myristica fragrans (szerecsendió)
                                                   
                                                
                                                      —
                                                   
                                                   
                                                      
                                                         Zingiber officinale (gyömbér)
                                                   
                                                
                                                      —
                                                   
                                                   
                                                      
                                                         Curcuma longa (kurkuma)
                                                   
                                                
                                       
                                          0904 20; 0908 10 00; 0908 20 00; 0910 10 00; 0910 30 00
                                       
                                       
                                          India
                                       
                                       
                                          Aflatoxinok
                                       
                                       
                                          50
                                       
                                    
                                          Földimogyoró (mogyoró) és abból készült termékek (takarmány és élelmiszer)
                                       
                                       
                                          1202 10 90; 1202 20 00; 2008 11
                                       
                                       
                                          India
                                       
                                       
                                          Aflatoxinok
                                       
                                       
                                          10
                                       
                                    
                                          Sárgadinnye (egusi) -mag és az abból készült termékek (5) (élelmiszer)
                                       
                                       
                                          ex 1207 99
                                       
                                       
                                          Nigéria
                                       
                                       
                                          Aflatoxinok
                                       
                                       
                                          50
                                       
                                    
                                          Szárított szőlő (élelmiszer)
                                       
                                       
                                          0806 20
                                       
                                       
                                          Üzbegisztán
                                       
                                       
                                          Ochratoxin A
                                       
                                       
                                          50
                                       
                                    
                                          Chilipaprika, chilipaprikából készült termékek, kurkuma és pálmaolaj (élelmiszer)
                                       
                                       
                                          0904 20 90; 0910 91 05; 0910 30 00; ex 1511 10 90
                                       
                                       
                                          Valamennyi harmadik ország
                                       
                                       
                                          Szudán színezékek
                                       
                                       
                                          20
                                       
                                    
                                          Földimogyoró (mogyoró) és abból készült termékek (takarmány és élelmiszer)
                                       
                                       
                                          1202 10 90; 1202 20 00; 2008 11
                                       
                                       
                                          Vietnám
                                       
                                       
                                          Aflatoxinok
                                       
                                       
                                          10
                                       
                                    
                                          Közvetlen emberi fogyasztásra szánt basmati rizs (élelmiszer)
                                       
                                       
                                          ex 1006 30
                                       
                                       
                                          Pakisztán
                                       
                                       
                                          Aflatoxinok
                                       
                                       
                                          50
                                       
                                    
                                          Közvetlen emberi fogyasztásra szánt basmati rizs (élelmiszer)
                                       
                                       
                                          ex 1006 30
                                       
                                       
                                          India
                                       
                                       
                                          Aflatoxinok
                                       
                                       
                                          10
                                       
                                    
                                          Mangó, hosszú bab (Vigna sesquipedalis), keserű dinnye (Momordica charantia), lopótök (Lagenaria siceraria), bors és padlizsán (élelmiszer)
                                       
                                       
                                          ex 0804 50 00; 0708 20 00; 0807 11 00; ex 0709 90 90; 0709 60; 0709 30 00
                                       
                                       
                                          Dominikai Köztársaság
                                       
                                       
                                          Peszticid-szermaradvány, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerrel vizsgáltak (1)
                                          
                                       
                                       
                                          50
                                       
                                    
                                          Banán
                                       
                                       
                                          0803 00 19
                                       
                                       
                                          Dominikai Köztársaság
                                       
                                       
                                          Peszticid-szermaradvány, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (1)
                                          
                                       
                                       
                                          10
                                       
                                    
                                          Zöldségfélék frissen, hűtve vagy fagyasztva (bors, cukkini és paradicsom)
                                       
                                       
                                          0709 60; 0709 90 70; 0702 00 00
                                       
                                       
                                          Törökország
                                       
                                       
                                          Peszticidek: metomil és oxamil
                                       
                                       
                                          10
                                       
                                    
                                          Körte
                                       
                                       
                                          0808 20 10; 0808 20 50
                                       
                                       
                                          Törökország
                                       
                                       
                                          Peszticid: amitráz
                                       
                                       
                                          10
                                       
                                    
                                          Zöldségfélék frissen, hűtve vagy fagyasztva (élelmiszer)
                                          
                                                      —
                                                   
                                                   
                                                      bab (Vigna sesquipedalis)
                                                   
                                                
                                                      —
                                                   
                                                   
                                                      padlizsán
                                                   
                                                
                                                      —
                                                   
                                                   
                                                      káposztafélék
                                                   
                                                
                                       
                                          0708 20 00; 0709 30 00; 0704;
                                       
                                       
                                          Thaiföld
                                       
                                       
                                          Peszticid-szermaradvány, amelyet többféle szermaradék kimutatására alkalmazott, GC-MS-en és LC-MS-en alapuló módszerrel vagy egyetlen szermaradék vizsgálatára irányuló módszerekkel vizsgáltak (2)
                                          
                                       
                                       
                                          50
                                       
                                    
                        
                              b)
                           
                           
                              A B. rész d) pontja helyébe a következő szöveg lép:
                              „d)   »pálmaolaj«: a 1511 10 90 KN-kód alá tartozó, közvetlen emberi fogyasztásra szánt pálmaolaj;”
                           
                        
            
                  2.
               
               
                  A II. mellékletben a Magyarázat a KBO-hoz részt a következő szöveg váltja fel:
                  „Magyarázat a KBO-hoz
                  
                  
                              Általános
                           
                           
                              :
                           
                           
                              A közös beléptetési okmányt nyomtatott nagybetűvel kell kitölteni. A megjegyzések mindig arra a rovatra vonatkoznak, amelynek száma a megjegyzés mellett szerepel.
                           
                        
                              
                                 I. rész
                              
                           
                           
                              
                                 Ellenkező jelölés hiányában ezt a részt a takarmány- és élelmiszer-ipari vállalkozónak vagy képviselőjének kell kitöltenie.
                              
                           
                        
                              I.1. rovat
                           
                           
                              Feladó: a szállítmányt feladó természetes vagy jogi személy (takarmány- és élelmiszer-ipari vállalkozó) neve és pontos címe. A telefon- és faxszám vagy az e-mail cím megadása ajánlott.
                           
                        
                              I.2. rovat
                           
                           
                              E rovatot a kijelölt beléptetési hely szerinti illetékes hatóság tölti ki.
                           
                        
                              I.3. rovat
                           
                           
                              Címzett: annak a természetes vagy jogi személynek (takarmány- és élelmiszer-ipari vállalkozó) a neve és pontos címe, akinek a szállítmányt küldik. A telefon- és faxszám vagy az e-mail cím megadása ajánlott.
                           
                        
                              I.4. rovat
                           
                           
                              A szállítmányért felelős személy: az a személy (takarmány- és élelmiszer-ipari vállalkozó vagy képviselője, vagy az a személy, aki nevében a nyilatkozatot teszi), aki a szállítmányért annak kijelölt beléptetési helyen történő bemutatásakor felelős, és aki az importőr nevében a kijelölt beléptetési helyen az illetékes hatóságok felé a szükséges nyilatkozatokat megteszi. A személy nevének és pontos címének megadása kötelező. A telefon- és faxszám vagy az e-mail cím megadása ajánlott.
                           
                        
                              I.5. rovat
                           
                           
                              Származási ország: az a harmadik ország, ahonnan az áru származik, ahol azt termesztették, szüretelték vagy gyártották.
                           
                        
                              I.6. rovat
                           
                           
                              Feladás országa: az a harmadik ország, ahol a szállítmányt az Unióba történő szállítás céljából a végső szállítóeszközbe berakodták.
                           
                        
                              I.7. rovat
                           
                           
                              Importőr: név és pontos cím. A telefon- és faxszám vagy az e-mail cím megadása ajánlott.
                           
                        
                              I.8. rovat
                           
                           
                              Rendeltetési hely: az uniós szállítási cím. A telefon- és faxszám vagy az e-mail cím megadása ajánlott.
                           
                        
                              I.9. rovat
                           
                           
                              Érkezés a kijelölt beléptetési helyre: adja meg a szállítmány kijelölt beléptetési helyre történő megérkezésének várható időpontját.
                           
                        
                              I.10. rovat
                           
                           
                              Okmányok: adja meg a szállítmányt kísérő hivatalos okmányok kiállítási dátumát és számát.
                           
                        
                              I.11. rovat
                           
                           
                              Adja meg az érkezési szállítóeszköz valamennyi adatát: repülőgépek esetén a járatszámot, hajók esetén a hajó nevét, közúti járművek esetén a jármű és adott esetben a pótkocsi rendszámát, vasúti szállítás esetén a vonat azonosítóját és a vagon számát.
                              Hivatkozás okmányokra: a légi fuvarlevél, a hajórakjegy vagy fuvarlevél száma, illetve a vonat vagy a közúti jármű kereskedelmi száma.
                           
                        
                              I.12. rovat
                           
                           
                              Áru ismertetése: adja meg az áru részletes ismertetését (takarmány esetében annak fajtáját is).
                           
                        
                              I.13. rovat
                           
                           
                              A Vámigazgatások Világszervezete Harmonizált Rendszerének áru- vagy HR-kódja.
                           
                        
                              I.14. rovat
                           
                           
                              Bruttó tömeg: teljes tömeg kg-ban. Ez az adat a termékek teljes tömege a közvetlen csomagolásukkal és az összes csomagolóanyaggal, de a szállítókonténerek és az egyéb szállítófelszerelések nélkül.
                              Nettó tömeg: a tényleges termék tömege kg-ban, csomagolás nélkül. Ez az adat a termékek saját tömege a közvetlen csomagolás vagy bármilyen csomagolóanyag nélkül.
                           
                        
                              I.15. rovat
                           
                           
                              A csomagok száma.
                           
                        
                              I.16. rovat
                           
                           
                              Hőmérséklet: jelölje be a megfelelő szállítási módot/tárolási hőmérsékletet.
                           
                        
                              I.17. rovat
                           
                           
                              A csomagok típusa: tüntesse fel a termékek csomagolásának típusát.
                           
                        
                              I.18. rovat
                           
                           
                              Az áru felhasználási célja: jelölje be a megfelelő rovatot, attól függően, hogy az árut emberi fogyasztásra szánják-e előzetes válogatás vagy más fizikai kezelés nélkül (ebben az esetben jelölje be az »emberi fogyasztás« opciót), vagy emberi fogyasztásra szánják ilyen kezelést követően (ebben az esetben jelölje be a »további eljárás« opciót), illetve felhasználási célja »takarmány« (ebben az esetben jelölje be a »takarmány« opciót).
                           
                        
                              I.19. rovat
                           
                           
                              Adott esetben adjon meg minden plomba- és konténerazonosító számot.
                           
                        
                              I.20. rovat
                           
                           
                              Árutovábbítás egy ellenőrző pontra: a 19. cikk (1) bekezdésében meghatározott átmeneti időszak alatt a kijelölt beléptetési hely jelöli be ezt a rovatot a valamely másik ellenőrző pontra történő továbbszállítás engedélyezéséhez.
                           
                        
                              I.21. rovat
                           
                           
                              Tárgytalan.
                           
                        
                              I.22. rovat
                           
                           
                              Behozatal esetében: ezt a rovatot akkor jelölje meg, ha a szállítmányt az Unióba történő behozatalra szánják (8. cikk).
                           
                        
                              I.23. rovat
                           
                           
                              Tárgytalan.
                           
                        
                              I.24. rovat
                           
                           
                              Jelölje meg a megfelelő szállítási módot.
                           
                        
                              
                                 II. rész
                              
                           
                           
                              
                                 Ezt a részt az illetékes hatóság tölti ki.
                              
                           
                        
                              II.1. rovat
                           
                           
                              Ugyanazt a hivatkozási számot használja, mint amely az I.2. rovatban található.
                           
                        
                              II.2. rovat
                           
                           
                              Szükség esetén a vámszolgálatok számára fenntartott rovat.
                           
                        
                              II.3. rovat
                           
                           
                              Okmányellenőrzés: minden szállítmányra ki kell tölteni.
                           
                        
                              II.4. rovat
                           
                           
                              A kijelölt beléptetési hely szerinti illetékes hatóság megjelöli, hogy a szállítmányt kiválasztották-e fizikai ellenőrzésre, amelyet a 19. cikk (1) bekezdésében meghatározott átmeneti időszak alatt más ellenőrző pont is elvégezhet.
                           
                        
                              II.5. rovat
                           
                           
                              A 19. cikk (1) bekezdésében meghatározott átmeneti időszak alatt a kijelölt beléptetési hely szerinti illetékes hatóság megfelelő okmányellenőrzést követően megjelöli, hogy melyik ellenőrző pontra viszik a szállítmányt azonossági és fizikai ellenőrzésre.
                           
                        
                              II.6. rovat
                           
                           
                              Adja meg egyértelműen, hogy milyen intézkedéseket kell foganatosítani akkor, ha a szállítmányt az okmányellenőrzések során tapasztalt hiányosságok miatt visszautasítják. »Visszaküldés«, »Megsemmisítés«, »Átalakítás« és »Egyéb célú felhasználás« esetén a II.7. rovatba be kell írni a rendeltetési létesítmény címét.
                           
                        
                              II.7. rovat
                           
                           
                              Adja meg valamennyi rendeltetési hely engedélyszámát és címét (vagy a hajó nevét és a kikötőt), ahol a szállítmány további ellenőrzése szükséges, például a II.6. rovat esetében (»Visszaküldés«, »Megsemmisítés«, »Átalakítás« és »Egyéb célú felhasználás«).
                           
                        
                              II.8. rovat
                           
                           
                              A kijelölt beléptetési hely szerinti illetékes hatóság hivatalos pecsétjének helye.
                           
                        
                              II.9. rovat
                           
                           
                              A kijelölt beléptetési hely szerinti illetékes hatóság felelős tisztviselőjének aláírása.
                           
                        
                              II.10. rovat
                           
                           
                              Tárgytalan.
                           
                        
                              II.11. rovat
                           
                           
                              A kijelölt beléptetési hely szerinti illetékes hatóság, vagy a 19. cikk (1) bekezdésében meghatározott átmeneti időszak alatt az ellenőrző pont illetékes hatósága itt jelzi az azonossági ellenőrzések eredményeit.
                           
                        
                              II.12. rovat
                           
                           
                              A kijelölt beléptetési hely szerinti illetékes hatóság, vagy a 19. cikk (1) bekezdésében meghatározott átmeneti időszak alatt az ellenőrző pont illetékes hatósága itt jelzi a fizikai ellenőrzések eredményeit.
                           
                        
                              II.13. rovat
                           
                           
                              A kijelölt beléptetési hely szerinti illetékes hatóság, vagy a 19. cikk (1) bekezdésében meghatározott átmeneti időszak alatt az ellenőrző pont illetékes hatósága itt jelzi a laboratóriumi vizsgálatok eredményeit. Ebben a rovatban adja meg annak az anyagnak vagy kórokozónak a kategóriáját is, amelyre vonatkozóan laboratóriumi vizsgálatot végeztek.
                           
                        
                              II.14. rovat
                           
                           
                              Ezt a rovatot minden olyan szállítmány esetében ki kell tölteni, amelyet az Unión belüli szabad forgalomra szánnak.
                           
                        
                              II.15. rovat
                           
                           
                              Tárgytalan.
                           
                        
                              II.16. rovat
                           
                           
                              Adja meg egyértelműen, hogy milyen intézkedéseket kell foganatosítani akkor, ha a szállítmányt az azonossági vagy fizikai ellenőrzések során tapasztalt hiányosságok miatt visszautasítják. »Visszaküldés«, »Megsemmisítés«, »Átalakítás« és »Egyéb célú felhasználás« esetén a II.18. rovatba be kell írni a rendeltetési létesítmény címét.
                           
                        
                              II.17. rovat
                           
                           
                              A visszautasítás oka: adott esetben a vonatkozó információk megadására használja. Jelölje meg a megfelelő mezőt.
                           
                        
                              II.18. rovat
                           
                           
                              Adja meg valamennyi rendeltetési hely engedélyszámát és címét (vagy a hajó nevét és a kikötőt), ahol a szállítmány további ellenőrzése szükséges, például a II.16. rovat esetében (»Visszaküldés«, »Megsemmisítés«, »Átalakítás« és »Egyéb célú felhasználás«).
                           
                        
                              II.19. rovat
                           
                           
                              Ezt a rovatot akkor használja, ha a szállítmányra rögzített eredeti plombát a konténer kinyitásakor eltávolítják. Az ilyen célra felhasznált valamennyi plombáról összesített jegyzéket kell vezetni.
                           
                        
                              II.20. rovat
                           
                           
                              A kijelölt beléptetési hely szerinti illetékes hatóság, vagy a 19. cikk (1) bekezdésében meghatározott átmeneti időszak alatt az ellenőrző pont szerinti illetékes hatóság pecsétjének helye.
                           
                        
                              II.21. rovat
                           
                           
                              A kijelölt beléptetési hely szerinti illetékes hatóság felelős tisztviselője, vagy a 19. cikk (1) bekezdésében meghatározott átmeneti időszak alatt az ellenőrző pont szerinti illetékes hatóság felelős tisztviselője aláírásának helye.
                           
                        
                              
                                 III. rész
                              
                           
                           
                              
                                 Ezt a részt az illetékes hatóság tölti ki.
                              
                           
                        
                              III.1. rovat
                           
                           
                              A visszaküldésre vonatkozó adatok: a kijelölt beléptetési hely szerinti illetékes hatóság, vagy a 19. cikk (1) bekezdésében meghatározott átmeneti időszak alatt az ellenőrző pont szerinti illetékes hatóság, amint a megfelelő adatok birtokába jut, megjelöli az alkalmazott szállítási eszközt, annak azonosító számát, a rendeltetési országot és a visszaküldés dátumát.
                           
                        
                              III.2. rovat
                           
                           
                              Nyomon követés: adott esetben a »Megsemmisítés«, »Átalakítás« és »Egyéb célú felhasználás« esetében adja meg az ellenőrzésért felelős helyi illetékes hatósági egységet. E hatóság itt jelzi a szállítmány megérkezését és megfelelőségét.
                           
                        
                              III.3. rovat
                           
                           
                              A kijelölt beléptetési hely szerinti illetékes hatóság felelős tisztviselője, vagy a 19. cikk (1) bekezdésében meghatározott átmeneti időszak alatt az ellenőrző pont illetékes felelős tisztviselője aláírásának helye »Visszaküldés« esetén. A helyi illetékes hatóság felelős tisztviselője aláírásának helye »Megsemmisítés«, »Átalakítás« és »Egyéb célú felhasználás« esetén.”
                           
                        
            
         (1)  Különösen a következő szermaradékok: amitráz, acefát, aldikarb, benomil, karbendazim, klór-fenapir, klórpirifosz, CS2 (ditiokarbamátok), diafentiuron, diazinon, diklórfosz, dikofol, dimetoát, endoszulfán, fenamidon, imidakloprid, malation, metamidofosz, metiokarb, metomil, monokrotofosz, ometoát, oxamil, profenofosz, propikonazol, tiabendazol, tiakloprid.
      
         (2)  Különösen a következő szermaradékok: acefát, karbaril, karbendazim, karbofurán, klórpirifosz, klórpirifosz-etil, dimetoát, etion, malation, metalaxil, metamidofosz, metomil, monokrotofosz, ometoát, profenofosz, protiofosz, quinalfosz, triadimefon, triazofosz, dikrotofosz, EPN, triforin.
      
         (3)  Amennyiben csak bizonyos, egy adott KN-kód alá tartozó termékek esetében kötelező a vizsgálat, és az árunómenklatúrában e kód alá nem tartozik meghatározott albontás, a KN-kód az »ex« jelölést kapja (például ex 1006 30: kizárólag közvetlen emberi fogyasztásra szánt basmati rizs).
      
         (4)  Az ebben a bejegyzésben említett nyomelemek az 1831/2003/EK európai parlamenti és tanácsi rendelet (HL L 268., 2003.10.18., 29. o.) I. melléklete (3) bekezdésének b) pontjában említett »nyomelemek vegyületei« funkcionális csoporthoz tartozó nyomelemek.
      
         (5)  Az 1881/2006/EK bizottsági rendelet (HL L 364., 2006.12.20., 5. o.) melléklete 2. szakaszának 2.1.1. és 2.1.3. pontjában szereplő földimogyoróban és abból készült termékekben lévő aflatoxinokra meghatározott maximális szintek szolgálnak az intézkedésekhez referenciapontként.”